laion/Wikipedia-Exotic huggingface dataset:
סטפורד לירוי אירווין

סטפורד לירוי אירווין (באנגלית: Stafford LeRoy Irwin;‏ 23 במרץ 1893 - ‏ 23 בנובמבר 1955) היה לוטננט גנרל בצבא ארצות הברית אשר פיקד על כוחות במלחמת העולם השנייה. אירווין נולד ב־23 במרץ 1893 בפורט מונרו שבווירג'יניה, ארצות הברית. הוא היה בנו של מייג'ור גנרל (שני כוכבים) ג'ורג' לירוי אירווין ואשתו מרלה אליזבת. לאחר שסיים את לימודיו בשנת 1911, נרשם ללימודים באקדמיה הצבאית של ארצות הברית (וסט פוינט). הכיתה שבה למד זכתה לכינוי "כיתת הכוכבים", בשל העובדה שלא פחות מ־59 מחבריו לספסל הלימודים הגיעו לדרגות גנרלים. המפורסמים שבהם: דווייט אייזנהאואר, עומר בראדלי וג'יימס ואן פליט. ב־1915 הוא סיים את לימודיו והתגייס כלוטננט משנה לחיל הפרשים של ארצות הברית. הוא הוצב ברגימנט הפרשים ה־11 והשתתף עמו במעורבות במהפכה המקסיקנית והמרדף אחרי פנצ'ו וייה. עם כניסתה של ארצות הברית למלחמת העולם הראשונה, הועבר לתותחנים, והוצב ברגימנט הארטילריה ה־80. במהלך המלחמה הועלה לדרגת מייג'ור, אולם לא השתתף בקרבות בפועל. בין 1919–1920 היה פרופסור לטקטיקות באוניברסיטת ייל, ובין 1920–1924 שימש בתפקיד מאמן המשמר הלאומי באוקלהומה. בין 1929–1933 הוא היה מאמן בבית הספר לתותחנות שדה. ב־26 ביוני 1936 הועלה לדרגת לוטננט קולונל. ב־1 ביוני 1941 מונה למפקד רגימנט התותחנים ה־76, וב־1 ביולי של אותה שנה הועלה לדרגת קולונל. ערך מורחב – מלחמת העולם השנייה עם כניסתה של ארצות הברית למלחמת העולם השנייה בדצמבר 1941, היה אירווין מפקד רגימנט התותחנים ה־76. ב־11 במרץ 1942 הוא הועלה לדרגת בריגדיר גנרל (כוכב אחד) ומונה למפקד הארטילריה בדיוויזיה ה־9. הדיוויזיה שלו נחתה באלג'יריה במסגרת מבצע לפיד ב־8 בנובמבר של אותה שנה. לאחר שחרור אלג'יריה הוצבה הדיוויזיה שלו ככוח סיור על הגבול בין מרוקו הצרפתית לסהרה הספרדית. בפברואר 1943 הועברה הדיוויזיה לתוניסיה והשתתפה במערכה כנגד הכוחות הגרמנים והאיטלקים שם. אירווין עצמו הצטיין במהלך קרב מעבר קסרין. ב־3 ביוני 1943 הועלה לדרגת מייג'ור גנרל (שני כוכבים), וב־1 בספטמבר של אותה שנה מונה למפקד הדיוויזיה ה־5. ביולי 1944, יותר מחודש לאחר הפלישה לנורמנדי, הונחתה הדיוויזיה בחוף יוטה, הדיוויזיה השתתפה במבצע קוברה כחלק מהקורפוס ה־20 של וולטון ווקר, אשר היה חלק מהארמייה השלישית של ג'ורג' פטון. עד נובמבר שחררה הדיוויזיה את שארטר, ריימס ומץ. הדיוויזיה השתתפה בקרב על הבליטה, ולאחר מכן בפריצת קו זיגפריד ובפלישת בעלות הברית המערביות לגרמניה. ב־20 באפריל 1945 החליף את מנטון אדי בתפקיד מפקד הקורפוס ה־12 והשתתף עמו בכיבוש גרמניה. אירווין המשיך לפקד על הקורפוס ה־12 עד 3 בספטמבר 1945, עת הועבר לפקד על פורט בראג בצפון קרוליינה. ב־7 בספטמבר 1946 מונה למפקד הקורפוס ה־5 עד 30 באוקטובר 1948 עת מונה לראש מחלקת המודיעין. ב־1950 מונה למפקד הכוחות האמריקניים באוסטריה, וב־1952 פרש מהצבא מסיבות בריאותיות בדרגת לוטננט גנרל (שלושה כוכבים). הוא נפטר באשוויל, קרוליינה הצפונית ב־23 בנובמבר 1955 בגיל 62. מדיה וקבצים בנושא סטפורד לירוי אירווין בוויקישיתוף סטפורד לירוי אירווין באתר הגנרלים של מלחמת העולם השנייה (באנגלית) סטפורד לירוי אירווין, באתר "Find a Grave" (באנגלית)
כביש 466

כביש 466 הידוע גם בשם "דרך רמאללה" ו"כביש 60 הישן", הוא כביש אורך במרכז השומרון. הכביש מתחיל במחסום קלנדיה, חוצה את רמאללה ומסתיים במפגש עם כביש 60 צפונית לעפרה. רובו של הכביש היה במקור כביש 60. בעקבות הסכמי אוסלו בשנת 1994, נסלל קטע חדש של כביש 60 מזרחית לכביש הישן, שחיבר את גבע בנימין עם ואדי חרמייה צפונית לעפרה. בהתאם לכך, הקטע של כביש 60 הישן שמחבר היום את כביש 466 לכביש 60 נחשב היום לחלק מכביש 466. במהלך האינתיפאדה השנייה נחסם, סמוך לכניסה לאל-בירה, לתנועת ישראלים כדי למנוע את כניסתם לרמאללה ואל-בירה, מחסום הDistrict Coordination Office - DCO - (מנהלת תיאום וקישור). מעט לאחר מכן נחסם הכביש גם לתנועת פלסטינים. באמצע שנות ה-2000 הועברה החסימה לנקודה אחרת באותו כביש בכניסה להתנחלות בית אל. על הפלסטינים תושבי האזור נאסר לנסוע בכביש והם נאלצים להשתמש בדרכים חלופיות. ב-2014 הגישו עשרה ראשי מועצות בכפרים שממזרח לרמאללה, עתירה לבג"ץ, בדרישה שהצבא יפתח את המחסום עבור כל הפלסטינים. בדצמבר 2016 קיבלו העותרים את המלצת בית המשפט למשוך את עתירתם לאחר שהמשיבים הודיעו כי התחייבותם לפתוח את הצומת עומדת בעינה אך אינה עומדת בראש סדר העדיפויות. מועצה אזורית מטה בנימין יהודה ושומרון חיים לוינסון, הפרקליטות הצבאית מציגה: אם העובדות מפריעות, שנו אותן, באתר הארץ, 10 בפברואר 2014 החומות השקופות של הכיבוש: בורקה, מחוז רמאללה – מקרה מבחן אוקטובר 2014 .בג"ץ 970/14 - ראש עיריית רמאללה ואח' נ' המפקד הצבאי לאזור הגדה המערבית ואח' עתירה למתן צו על תנאי בג"ץ 970/14 מוסא פרח מוסא חדיד, ראש עיריית רמאללה ואחרים נ' המפקד הצבאי לאיזור הגדה המערבית ואחרים
יומו של השלוש-רגל

יומו של השלוש-רגל (באנגלית: The Day of the Triffids) הוא עיבוד קולנועי בריטי משנת 1962 לרומן המדע הבדיוני באותו השם מאת ג'ון וינדהם. את הסרט ביים סטיב סקלי, ומככבים בו ג'נט סקוט והווארד קיל, שגילם את הדמות הראשית, ביל מייסן. הסרט, שאורכו כ-93 דקות, צולם בצבע והוקלט במונו. השלוש-רגלים הם צמחים בדיוניים ומוזרים, המסוגלים לחקות התנהגות בסיסית של בעלי חיים: הם יכולים לעקור את שורשיהם וללכת, לעשות שימוש בעוקץ דמוי שוט בעל רעל קטלני, ואף לתקשר אחד עם השני. צורתם החיצוני דומה לזה של אספרגוס ענקי. עלילת הסרט נפתחת עם דמותו של ביל מייסן, שנמצא בבית חולים עם עיניים חבושות. הוא מגלה כי בזמן שהיה מאושפז עם עיניים חבושות, מטר מטאורים חריג סינוור את רוב בני-האדם שעל פני כדור הארץ. כאשר מייסן יוצא לרחובות לונדון, הוא מגלה כי בני-האדם נאבקים כדי להישאר בחיים, ולאחר ימים ספורים - החברה כולה קורסת. "יומו של השלוש-רגל", במסד הנתונים הקולנועיים IMDb (באנגלית) "יומו של השלוש-רגל", באתר נטפליקס "יומו של השלוש-רגל", באתר AllMovie (באנגלית) "יומו של השלוש-רגל", באתר Rotten Tomatoes (באנגלית) "יומו של השלוש-רגל", במסד הנתונים הקולנועיים KinoPoisk (ברוסית) Hunter, I. Q. (2002). British Science Fiction Cinema. Routledge. pp. 80–81. ISBN 0-203-00977-0.
בדפורד CA

בדפורד CA ‏(באנגלית: Bedford CA) הוא רכב מסחרי קל שיוצר בין השנים 1952–1969 על ידי יצרנית הרכב המסחרי Bedford Vehicles (אנ') שהייתה חברת בת של ווקסהול מוטורס. הדגם יוצר בגרסאות ואן וטנדר. חברת "Bedford Vehicles" נוסדה בשנת 1930. מטרת החברה הייתה לייצר רכב מסחרי ומשאיות קלות, בינוניות וכבדות. בשנת 1987 נמכרה "Bedford Vehicles" לחברת הרכב "AWD Ltd", בניהולו של "David John Bowes Brown". חברת "AWD Ltd" ייצרה עבור חברת "Bedford Vehicles" משאיות צבאיות. חברת "AWD Ltd" ייצרה משאיות קלות ומסחריות עד 1991, אשר התבססו על רכבי "ווקסהול מוטורס", "אופל", איסוזו, וסוזוקי מוטור. משנת 1991 קונצרן הרכב "GM Europe" מייצר משאיות באמצעות "ווקסהול מוטורס" בבריטניה, או אופל ב-גרמניה. חברת האם "ווקסהול מוטורס" משנת 2017 שייכת כמו החברה האחות אופל, לקבוצת PSA הצרפתית (פג'ו, סיטרואן, DS). מנוע קדמי 1,508 סמ"ק המפתח 52 כ"ס. יחס דחיסה 1:6.8. מנוע 1,598 סמ"ק המפתח 54.8 כ"ס (מנוע הנעה אחורית שנלקח מ- ווקסהול ויקטור גרסת FB). יחס דחיסה 6.8:1. תמסורת ידנית - 3 מהירויות. תמסורת ידנית - 4 מהירויות. אורך הרכב - 3,912 מ"מ בדגם הגרסה הקצרה. אורך הרכב - 4,216 מ"מ - בדגם הגרסה הארוכה. רוחב - 1,778 מ"מ. גובה - 1,889 מ"מ. בסיס גלגלים - 2,286 מ"מ בדגם הגרסה הקצרה. בסיס גלגלים - 2,591 מ"מ בדגם הגרסה הארוכה. משקל - 1,018 ק"ג - בדגם הגרסה הקצרה. משקל 1,064 ק"ג - בדגם הגרסה הארוכה. עד שנת 1958 - שמשה קדמית חתוכה לשניים, ומשנת 1958 - השמשה הקדמית הוחלפה לשמשה יחידה עוטפת. מתלה אחורי רכוב על המארז - שבעה עלים. מתלה קדמי עצמאי. מד דלק - נשלט חשמלי (חידוש לטכנולוגיית התקופה). בלמי תוף. דלתות קדמיות - דלתות הזזה על ציר, לצדדים. חלונות קדמיים בצד הנהג - חלונות הזזה. מאמצע שנות החמישים של המאה ה-20 ועד אמצע שנות הששים שימש ה-בדפורד CA האמבולנס העיקרי של מגן דוד אדום, בישראל. ווקסהול מוטורס ווקסהול ויקטור בדפורד בייגל בדפורד VAM בדפורד OB בדפורד CF בדפורד CA (2:08 דקות), יו-טיוב בדפורד CA (1:59 דקות), יו-טיוב בדפורד CA (8:33 דקות), יו-טיוב בדפורד CA (4:59 דקות), יו-טיוב בדפורד CA (3:06 דקות), יו-טיוב בדפורד CA (1:36 דקות), יו-טיוב בדפורד CA (7:37 דקות), יו-טיוב מדיה וקבצים בנושא בדפורד CA בוויקישיתוף ווקסהול מוטורסft.com/topics/organisations/Vauxhall_Motors_Ltd ווקסהול מוטורסvauxhallcivicsociety.org.uk
ברייטברט

האם התכוונתם ל... חדשות ברייטברט – אתר חדשות אמריקאי אנדרו ברייטברט – עיתונאי אמריקאי (1969-2012), מייסד חדשות ברייטברט
לינדי אלקינס-טנטון

לינדה (לינדי) אלקינס-טנטון (אנגלית: Lindy Elkins-Tanton; נולדה ב-1966, ארצות הברית) מדענית אמריקאית בתחום המדעים הפלנטריים, מובילת פרויקט הגשושית פסיכה. אלקינס-טנטון למדה ב-MIT גאולוגיה לתואר ראשון, וגיאוכימיה לתואר שני, את שניהם סיימה ב-1987. עם סיום לימודיה עבדה כ-8 שנים בעבודות שונות בתעשייה. בשנת 1997 חזרה לאקדמיה והחלה בלימודי דוקטורט ב-MIT, תיזת הדוקטורט שלה עסקה בגאולוגיה וגיאופיזיקה, את התואר קיבלה ב-2002. עוד באותה שנה החלה לעבוד כפוסט-דוקטורנטית באוניברסיטת בראון, ואחר כך המשיכה שם כעמיתת מחקר. ב-2007 התקבלה ל-MIT כמרצה בכירה לגאולוגיה, ב-2011 הועלתה לדרגת פרופסור משנה. ב-2011 עברה למכון קרנגי למדע כמנהלת המחלקה למגנטיות כדור הארץ, במקביל שימשה כפרופסור אורח ב-MIT. ב-2014 קודמה לתפקיד דיקן בית הספר למדעי הארץ והחלל (Earth and Space Science ) של מכון קרנגי למדע. ב-1 ביולי 2014 התמנתה לפרופסורית ומנהלת בית הספר לחקר הארץ והחלל (School of Earth and Space Exploration) של אוניברסיטת אריזונה. פעילותה המדעית של אלקינס-טנטון מתמקדת בחקר התהליכים הכימיים והפיזיקליים של היווצרות כוכבי הלכת הארציים. המחקרים שלה מתרכזים בפלנטסימלים. במסגרת פעילותה זו הייתה מיוזמי פרויקט הגשושית פסיכה של נאס"א, גשושית המיועדת לחקור את האסטרואיד פסיכה. עם אישור הפרויקט נקבעה כחוקרת הראשית שלו. תחום פעילות מדעי נוסף שלה הוא חקר שדות געשיים גדולים והקשר שלהם לאירועי הכחדה המונית, בעיקר באזורי הבזלת (flood basalts) בסיביר, והקשר שלהם להכחדת פרם-טריאס. במסגרת מחקרים אלו הובילה ארבע משלחות מחקר לסיביר, והשתתפה במשלחות מחקר בהרי סיירה נבדה, רכס קסקייד, איסלנד ואיי פארו. אלקינס-טנטון פרסמה כ-80 מאמרים מבוקרי עמיתים ועוד כ-200 פרסומים לכנסים מדעיים. אסטרואיד (8252) נקרא על שמה. ב-2022 נקרא על שמה מינרל חדש שהתגלה במטאוריט שנמצא בסומליה: "אלקינסטנטוניט" (elkinstantonite). "כדור הארץ" 2016. "פלנטסימלים", עורכת, 2016 "פעילות געשית (Volcanism) ושינויי האקלים העולמיים", עורכת, 2015 "מערכת השמש" ספר עזר בשישה כרכים, מהדורה ראשונה 2006, מהדורה שנייה 2010 נשיאת חטיבת המדעים הפלנטריים של האיגוד הגיאופיזי האמריקאי (2015 - 2016) חברת פאנל הסקר של נאס"א לתוכניות המחקר באסטרוביולוגיה לעשור הבא (2012 - 2015) חברת פאנל הסקר של נאס"א לתוכניות המחקר במדעים פלנטריים לעשור הבא (2009 - 2010) רפרנטית לבחינת הצעות מחקר עבור נאס"א,NERC (הארגון הבריטי לחקר איכות הסביבה), DFG (קרן המחקר הגרמנית) וקרנות אחרות. מדיה וקבצים בנושא לינדי אלקינס-טנטון בוויקישיתוף CV של אלקינס-טנטון באתר של אוניברסיטת אריזונה (באנגלית) ביוגרפיה של אלקינס-טנטון באתר של אוניברסיטת אריזונה (באנגלית) ריאיון עם אלקינס-טנטון (באנגלית) http://www.whitepages.com/name/Linda-Elkins/NY, www.whitepages.com, לינדה אלקינס באתר whitepages ASU School of Earth and Space Exploration appoints new director, ASU Now: Access, Excellence, Impact, ‏2014-04-23 (באנגלית),הודעה על המינויעבר באתר של אוניברסיטת אריזונה יוגב ישראלי, שני מינרלים לא מוכרים התגלו במטאוריט ענק שנמצא בסומליה, באתר ynet, 30 בנובמבר 2022 Planetary Sciences, Leadership (באנגלית),אתר האיגוד הגיאופיזי האמריקאי
ספוילר (פירושונים)

האם התכוונתם ל... ספוילר – מידע אודות יצירה החושף פרטי עלילה באופן שעשוי לקלקל את הנאת הקריאה או הצפייה ספוילר (קומיקס) – דמות בדיונית של גיבורת-על המופיעה בחוברות הקומיקס "באטמן" ביקום DC ספוילר (תעופה) – התקן להפחתת כוח העילוי במטוסים ספוילר (רכב) – מתקן המוצב בחלקה האחורי של מכונית במטרה לשנות את זרימת האוויר ולשפר את יעילות צריכת הדלק ואת השליטה ברכב
פלאש גורדון (פירושונים)

האם התכוונתם ל... פלאש גורדון – דמות קומיקס מדע בדיונית פלאש גורדון (סרט, 1936) – סרט קולנוע משנת 1936 פלאש גורדון והמסע למאדים – סרט קולנוע משנת 1938 Flash Gordon (אלבום) – אלבום של להקת קווין פלאש גורדון (סרט, 1980) – סרט קולנוע משנת 1980 פלאש גורדון (שיר) – שיר שכתב בצלאל אלוני בביצועה של עופרה חזה
נאשוויל (פירושונים)

האם התכוונתם ל... נאשוויל – בירת מדינת טנסי שבארצות הברית "נאשוויל" - כינוי לתת-סוגה במוזיקת קאנטרי, שמקורה בעיר נאשוויל נאשוויל (סרט) – סרט קולנוע מוזיקלי משנת 1975 שביים רוברט אלטמן נאשוויל (סדרת טלוויזיה) – סדרת טלוויזיה אמריקאית מסוגת דרמה מוזיקלית Nashville – שם הקוד למערכת הפעלה חלונות של מיקרוסופט שתוכננה לצאת ב-1996
מחוז קוק

האם התכוונתם ל... מחוזות בארצות הברית: מחוז קוק (אילינוי) מחוז קוק (ג'ורג'יה) מחוז קוק (טקסס) מחוז קוק (מינסוטה) מחוזות במקומות אחרים: מחוז קוק (ניו סאות' ויילס) (אוסטרליה) מחוז קוק (ניו זילנד) מחוז קרוק
טרנטולה (סרט, 1955)

טרנטולה (באנגלית: Tarantula) הוא סרט מדע בדיוני משנת 1955 בבימויו של ג'ק ארנולד, בכיכובם של לאו ג. קרול, ג'ון אגר ומארה קורדיי. כמו כן, הסרט כולל את הופעתו של קלינט איסטווד בן ה-25, בתפקיד כטייס המטוס בסוף הסרט. העלילה עוסקת בחוקר ביולוגיה, פרופ' ג'רלד דימר, שמנסה למנוע מחסור במזון הנובע מהגידול הצפוי של האוכלוסייה ברחבי עולם. בעזרת מדע אטומי, הוא ממציא מזון מיוחד המיועד לבעלי חיים, אך גורם להם לגדול לממדים עצומים. במעבדתו, הוא מבצע ניסויים בסוגים שונים של בעלי חיים, כגון מכרסמים וטרנטולות. כאשר החוקרים שלו מנסים את המזון, הם מפתחים אקרומגליה ואחד מהם יוצא מדעתו, הורס את המעבדה תוך שהוא משחרר את בעלי החיים שבה, תוקף את דימר ומזריק לו תמיסה. כתוצאה מכך, דימר הופך, בהדרגה, יותר ויותר מעוות, בעוד שהטרנטולה - שגדלה לממדים עצומים - עושה שמות. רופא אחר, המגלה סימפתיה למצבו של דימר, יחד עם עוזרתו של דימר, חוקרים את התעלומה, ולאחר מספר ניסיונות כושלים, בסופו של דבר העכביש מושמד על ידי התקפת נפאלם המשוגרת על ידי טייסת קרב. "טרנטולה", במסד הנתונים הקולנועיים IMDb (באנגלית) "טרנטולה", באתר נטפליקס "טרנטולה", באתר AllMovie (באנגלית) "טרנטולה", באתר Rotten Tomatoes (באנגלית) "טרנטולה", במסד הנתונים הקולנועיים KinoPoisk (ברוסית)
רובן מיקאל

רובן מיקאל פרייטאס דה רסורסיאאו (בפורטוגזית: Rúben Micael Freitas da Ressureição; נולד ב-19 באוגוסט 1986) הוא כדורגלן פורטוגלי המשחק בעמדת הקשר בנסיונל מדיירה. מיקאל נולד בקמרה דה לודוס בארכיפלג מדיירה. בגיל 10 הצטרף לקבוצה המקומית אסטרייטו, ולאחר שנה עבר לאוניאו מדיירה. בגיל 17 ערך את הופעתו הבכורה בקבוצת הבוגרים. בקיץ 2008 עבר לנסיונל מדיירה מהליגה הבכירה. ב-26 באוקטובר 2008 ערך את הופעתו הבכורה בקבוצה בניצחון 0–1 על ויטוריה סטובאל. ב-11 בינואר 2009 הבקיע את שערו הראשון בקבוצה בניצחון 2–3 על פאסוס די פריירה. ב-20 באוגוסט 2009 ערך את הופעת הבכורה שלו במסגרת אירופית בניצחון 3–4 על זניט סנט פטרסבורג במוקדמות הליגה האירופית. בהמשך העונה באירופה הבקיע שבעה שערים בשמונה משחקים. בינואר 2010 חתם בפורטו לארבע וחצי שנים. ב-30 בינואר ערך את הופעתו הבכורה בקבוצה בניצחון 0–4 על קבוצתו לשעבר נסיונל. עם הקבוצה זכה בשתי אליפויות, שני גביעים ובליגה האירופית, לאחר ניצחון במשחק הגמר 1-0 על ספורטינג בראגה. מיקאל נותר על ספסל הקבוצה ולא שותף בגמר. ב-18 באוגוסט 2011 חתם באתלטיקו מדריד יחד עם חברו בפורטו רדאמל פלקאו. חמישה ימים לאחר מכן הושאל לריאל סרגוסה עד לסוף העונה. ב-11 בספטמבר ערך את הופעת הבכורה שלו בסרגוסה בתיקו 0-0 נגד ראיו ואיקאנו. ב-26 ביולי 2012 הושאל מיקאל לספורטינג בראגה. ב-18 באוגוסט ערך את הופעת הבכורה שלו בקבוצה בתיקו 2-2 נגד בנפיקה ליסבון. ב-25 באוגוסט 2012 הבקיע צמד בכורה בקבוצה בניצחון 1–3 על ביירה מאר. ב-2 באוקטובר 2012 הבקיע את שערו הראשון בליגת האלופות בניצחון 0–2 על גלאטסראיי. בתום עונת ההשאלה חתם באופן קבוע בבראגה. ביוני 2015 חתם מיקאל בשה-ג'יאג'וואנג אבר בריית הסינית. ב-4 ביולי ערך את הופעת הבכורה שלו בקבוצה בתיקו 0-0 נגד צ'נצ'ום יטאי. ב-31 באוקטובר 2015 הבקיע את שערו הראשון בקבוצה בהפסד 1–3 לשאנדונג לוננג. ב-2 בפברואר 2017 הושאל למכבי תל אביב עד לסוף העונה. ב-8 בפברואר ערך את הופעת הבכורה שלו בקבוצה בניצחונה של מכבי תל אביב 0–1 על מכבי פתח תקווה במשחק הראשון ברבע גמר גביע המדינה. ב-18 במרץ 2017 כבש את שער הבכורה שלו במכבי תל אביב בניצחון 0–3 על בני סכנין בליגה. ב-16 בינואר 2018 חתם מיקאל בפאסוס די פריירה. ב-1 ביולי 2018 חתם מיקאל בויטוריה סטובאל. ב-1 ביולי 2019 חתם מיקאל בנסיונל מדיירה. ב-29 במרץ 2011 ערך את הופעת הבכורה בנבחרת בה הבקיע צמד בניצחון 0–2 על פינלנד. מיקאל נכלל בסגל הנבחרת ביורו 2012. פורטו הליגה האירופית: 2010/2011 אליפות פורטוגל (2): 2010/2011, 2011/2012 הגביע הפורטוגלי (2): 2009/2010, 2010/2011 הסופר קאפ הפורטוגלי: 2011 בראגה גביע הליגה הפורטוגלית: 2012/2013 מדיה וקבצים בנושא רובן מיקאל בוויקישיתוף רובן מיקאל, באתר Transfermarkt רובן מיקאל, באתר Soccerway רובן מיקאל, באתר WorldFootball.net רובן מיקאל, באתר National Football Teams רובן מיקאל, באתר FootballDatabase.eu
ג'ים לנג'ווין

ג'יימס "ג'ים" לנג'ווין (באנגלית: James "Jim" Langevin; נולד ב-22 באפריל 1964) הוא פוליטיקאי אמריקאי חבר המפלגה הדמוקרטית שכיהן כנציג המחוז השני של רוד איילנד בבית הנבחרים של ארצות הברית. הוא חבר הקונגרס הראשון המשותק ומרותק לכיסא גלגלים. לנג'ווין נולד בפרובידנס שברוד איילנד, גדל ולמד בווריק. בגיל 16, התנדב במסגרת הצופים בתחנת משטרה מקומית, באוגוסט 1980, שוטר בתחנה שהדגים בפני חברו את השימוש באקדח החדש שרכש, פלט כדור שנתזים ממנו פגעו בצווארו של לנג'ווין והותירו משותק לחלוטין ברגליו ועם שימוש מוגבל בלבד בידיו. על אף הקשיים חזר לאחר חצי שנה ללימודים בתיכון וסיים אותו עם בני כיתתו. לנג'ווין סיים ב-1990 תואר ראשון ברוד איילנד קולג', במהלך לימודיו כיהן כנשיא אגודת הסטודנטים. ב-1994 סיים תואר שני בממשל מאוניברסיטת הרווארד. לנג'ווין החל את פעילותו הפוליטית כמתנדב במטה הבחירות של ראש עיריית ווריק. ב-1986 נבחר לאספת החוקה של רוד איילנד וב-1988 נבחר לבית הנבחרים של מדינת רוד איילנד. בנובמבר 1994 נבחר למזכיר המדינה של רוד איילנד, הוא היה המזכיר הצעיר ביותר לכהן בתפקיד. בנובמבר 2000 נבחר לנציג המחוז השני של רוד איילנד בבית הנבחרים של ארצות הברית, ומאז נבחר עוד תשע פעמים לתפקיד. הוא כיהן 16 שנים כחבר בוועדת המודיעין של בית הנבחרים, מכהן בוועדת ביטחון המולדת וייסד את שדולת ביטחון הסייבר בקונגרס. ב-18 בינואר 2022 הכריז לנג'ווין על פרישתו מבית הנבחרים לקראת בחירות 2022, וכהונתו תמה לאחר 22 שנה עם התפזרות הקונגרס ה-117 של ארצות הברית. מדיה וקבצים בנושא ג'ים לנג'ווין בוויקישיתוף אתר האינטרנט הרשמי של ג'ים לנג'ווין ג'ים לנג'ווין, ברשת החברתית פייסבוק ג'ים לנג'ווין, ברשת החברתית אקס (טוויטר) ג'ים לנג'ווין, סרטונים בערוץ היוטיוב ג'ים לנג'ווין באתר בית הנבחרים Congressman Jim Langevin's Story (Part 1 of 2), סרטון באתר יוטיוב ג'ים לנג'ווין, באתר המדריך הביוגרפי של הקונגרס של ארצות הברית (באנגלית) סטפני מרי ואלי מטניק, Langevin won't seek reelection, opening Rhode Island seat, באתר פוליטיקו, 18 בינואר 2022 (באנגלית)
סקייט

האם התכוונתם ל... ספורט: גלגיליות ("רולר סקייט") - נעליים שבתחתיתן מחוברים גלגלים, המאפשרים החלקה על משטחים חלקים סקייטבורד – כלי תחבורה, ספורט ושעשוע, העשוי מלוח עץ צר המחובר לשני זוגות של צירים וגלגלים סקייט אצבעות – סקייטבורד קטן ממדים, המופעל באמצעות אצבעות הידיים אישים: ביל סקייט – בעבר ראש ממשלת פפואה גינאה החדשה אחר: סקייט (SSN-578) – צוללת גרעינית בצי ארצות הברית, שפעלה במחצית השנייה של המאה ה-20 סקייט (דג) – משפחת דגי סחוס בסדרת התריסנאים סקאט שירת סקאט
ספורטקס

ספורטקס (באנגלית: Sportacus, "ספורטקוס", באיסלנדית: Íþróttaálfurinn) הוא דמות המופיעה בסדרת הטלוויזיה האיסלנדית-אמריקאית לילדים "נווה עצלנות". את דמותו מגלם יוצר הסדרה, מאגנוס שבינג. שמו באנגלית מהווה הלחם בסיסים של ספרטקוס ו"ספורט". ספורטקס הוא גיבור ספורטיבי המציל בני אדם אחרים במצוקה. ספורטקס גר בספינת אוויר מעל נווה עצלנות. הוא מעודד את ילדי השכונה לאכול פירות וירקות (אותם הוא מכנה "סוכריות טבע") ולשחק בחוץ במקום לשבת בבית. הוא רוצה לוודא שכולם בנווה עצלנות מאושרים, ויודע שכדי שיהיו מאושרים עליהם להיות בריאים ובכושר. אחרי ספורטקס רודף רובי רקב, המבקש להחזיר את העיר למצבה הקודם: העיר עצלנית. ספורטקס עונד גביש קסום הנדלק במקרה של קבלת קריאה מתושב נווה עצלנות. דמותו סבלנית, אדיבה ומבינת עניין. ספורטקס נמנע מלומר לילדי נווה עצלנות מה לא לעשות, אך הוא מעדיף להשתמש בדוגמאות. ב-Áfram Latibær ("קדימה, נווה עצלנות!"), ההצגה האיסלנדית המקורית שעליה התבססה סדרת הטלוויזיה היה ספורטקס שדון בשם "האלף האתלטי", שדון בעל כוחות מאגיים. תלבושתו הורכבה מטוניקה כחולה, ממכנסים ירוקים רחבים ומכובע גדול שרוף בצבע אמבר. היו לו גם שפם בלונדיני גדול ועבה וזקן של עז. בהצגה השנייה, Glanni Glæpur í Latabæ ("רובי רקב בנווה עצלנות"), החל ספורטקס לקבל מראה דומה יותר למראהו בתוכנית הטלוויזיה. הוא טייל מעל העיר בכדור פורח ולבש בגדים צהובים וחומים. בתקופת הפיילוט שלא שודר, העלילה המקורית הייתה כי ספורטקס הוא במקור בנה של בסי, ששמו אלכסנדר "אלכס" ברברת. כילד העריץ מאוד את הגיבור של העיר שעל גבו התנוססה הספרה 9. לפני שעזב, הגיבור העביר לאלכס קופסה עם כל מה שהוא צריך כדי להיות גיבור. כשאלכס גדל מספר 9 עזב את העיר, ואלכס התחיל להתאמן, והוא הופך להיות גיבור מספר 10 - ספורטקס. לא נעשה שימוש בעלילה זו בסדרה הסופית. בתוכנית הטלוויזיה לובש ספורטקס חליפה כחולה ולבנה עם וסט שהיה סגור על ידי הגביש. הוא לבש כובע שחור וכחול עם משקפי מגן בצבע כחול בהיר. מגפיו היו בגוון כהה בין כחול לסגול, עם פסים אדומים, שחורים ולבנים. הוא עונד לידיו מגינים כחולים ממתכת. עיניו כחולות ושפמו שחור ומחודד. מדיה וקבצים בנושא ספורטקס בוויקישיתוף נווה עצלנות, במיזם "אישים" לתיעוד היצירה הישראלית LazyTown Entertainment, Bessie and Mayor, LazyTown Entertainment, ‏25.12.2003 (באנגלית) LazyTown Entertainment, The Origins Story, LazyTown Entertainment, ‏08.01.2004 (באנגלית)
גורדון מקריי

גורדון מקריי (באנגלית: Gordon MacRae) היה שחקן קולנוע וזמר אמריקאי שהתפרסם בעיקר בהופעותיו במחזות זמר בקולנוע, בתיאטרון ובטלוויזיה. ב-1948 הופיע לראשונה בקולנוע בסרט "The Big Punch" - דרמת איגרוף. לאחר מכן הופיע במספר סרטים מוזיקליים עם דוריס דיי: "Tea for Two" ‏(1950) - "תה לשניים" "On Moonlight Bay" ‏(1951) "By the Light of the Silvery Moon" ‏(1953) הוא התפרסם בעיקר בהופעותיו בתפקידים ראשיים בהפקות קולנוע של מחזות הזמר של ריצ'רד רוג'רס ואוסקר המרשטיין: אוקלהומה! (1955) בו הוא זכור בעיקר מהופעתו בתחילת הסרט כשהוא רוכב על סוס ושר "איזה בוקר נפלא". קרוסל (1956). בשני הסרטים שיחק לצידה של שירלי ג'ונס. הופיע במחזות זמר על הבמה בברודוויי ובמקומות רבים בארצות הברית והקליט מספר אלבומים. הוא הופיע הרבה בטלוויזיה במופעים של אד סאליבן, דינה שור פט בון ועוד. מקריי סבל שנים רבות מאלכוהוליזם, עבר גמילה והחל לעזור לאלכוהוליסטים לעבור גמילה. הוא מת מדלקת ריאות כסיבוך מסרטן הפה והלסת. מדיה וקבצים בנושא גורדון מקריי בוויקישיתוף גורדון מקריי, במסד הנתונים הקולנועיים IMDb (באנגלית) גורדון מקריי, באתר AllMovie (באנגלית) גורדון מקריי, במסד הנתונים הקולנועיים KinoPoisk (ברוסית) גורדון מקריי, באתר Last.fm (באנגלית) גורדון מקריי, באתר AllMusic (באנגלית) גורדון מקריי, באתר MusicBrainz (באנגלית) גורדון מקריי, באתר Discogs (באנגלית) גורדון מקריי, באתר בילבורד (באנגלית) גורדון מקריי שר "איזה בוקר נפלא", באתר יוטיוב גורדון מקריי ודוריס דיי שרים "By the Light of the Silvery Moon ", באתר יוטיוב גורדון מקריי, באתר TCM גורדון מקריי, באתר "Find a Grave" (באנגלית)
עונת 1985/1986 בבונדסליגה

עונת 1985/1986 הייתה העונה ה-23 של הבונדסליגה, שהיא הליגה הגרמנית הבכירה בכדורגל. העונה החלה ב-9 באוגוסט 1985 והסתיימה ב-26 באפריל 1986. הנובר 96, נירנברג ופ.צ. זארבריקן עלו מהליגה השנייה. באיירן מינכן זכתה בתואר האליפות בפעם השנייה ברציפות ובפעם השמינית בתולדות המועדון. על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. הליגה כללה 18 קבוצות. קבוצות שסיימו במקומות ה-17-18 ירדו בסוף העונה לבונדסליגה השנייה, ושתי קבוצות עלו במקומן. הקבוצה שהגיעה למקום ה-16 השתתפה במשחקי מבחן מול הקבוצה שסיימה במקום השלישי בהבונדסליגה השנייה, כאשר המנצחת במפגש הכפול הייתה משחקת בעונה הבאה בבונדסליגה והמפסידה בבונדסליגה השנייה. פ.צ. זארבריקן והנובר 96 ירדו לבונדסליגה השנייה. בורוסיה דורטמונד שיחקה בצמד משחקי מבחן (מפגש כפול) נגד פורטונה קלן. אחרי זה מפגש כפול לא הניב יתרון לאף קבוצה הוחלט על המשחק השלישי. במשחק זה בורוסיה דורטמונד ניצחה 8:0 ונותרה בליגה הבכירה. שטפן קונץ (בוכום) שכבש 22 שערים זכה בתואר מלך השערים של הליגה. נתונים מפורטים מאתר rsssf נתונים מפורטים מאתר bdfutbol
הדייט שהביך אותי

הדייט שהביך אותי (באנגלית: That Awkward Moment) הוא סרט קומדיה רומנטית שנכתב ובוים על ידי טום גורמיקן. מככבים בסרט זאק אפרון, מיילס טלר, מייקל בי. ג'ורדן ואימוג'ן פוטס. הקרנת הבכורה של הסרט הייתה ב-27 בינואר 2014, והוא שוחרר לציבור הרחב בארצות הברית ב-31 בינואר. מייקי, ג'ייסון ודניאל הם שלושה חברים נואשים. האחד מהם על סף גירושים, השני לא מוצא זוגיות ואילו השלישי הוא "הפנים היפות" של החבורה. מייקי (מייקל בי. ג'ורדן) נזרק על ידי אשתו וג'ייסון (זאק אפרון) ודניאל (מיילס טלר) מתחייבים, כאות הזדהות, להימנע ממערכות יחסים רציניות כל עוד מייקי רווק. הכל הולך טוב עד שהם פוגשים שתי בחורות יפות, ואז ג'ייסון ודניאל נאלצים להיאבק ברגשותיהם מחשש להפר את ההסכם עם מייקי. אתר האינטרנט הרשמי של הדייט שהביך אותי "הדייט שהביך אותי", במסד הנתונים הקולנועיים IMDb (באנגלית) "הדייט שהביך אותי", באתר AllMovie (באנגלית) "הדייט שהביך אותי", באתר Rotten Tomatoes (באנגלית) "הדייט שהביך אותי", באתר Box Office Mojo (באנגלית) "הדייט שהביך אותי", באתר Metacritic (באנגלית) "הדייט שהביך אותי", במסד הנתונים הקולנועיים KinoPoisk (ברוסית) עכבר העיר, הדייט שהביך אות , באתר הארץ